Εσμέ Στιούαρτ, 3ος δούκας του Λένοξ

Ο Εσμέ Στιούαρτ, αγγλ.: Esmé Stewart, 3ος δούκας του Λένοξ (1579 30 Ιουλίου 1624), ιππότης Τ.Π., 7ος κύριος του Ωμπινύ, λόρδος του κτήματος Κόμπαμ στο Κεντ, ήταν Σκώτος ευγενής και από την πατρική του γραμμή ήταν δεύτερος εξάδελφος του βασιλιά Ιακώβου ΣΤ΄ της Σκωτίας και Α΄ της Αγγλίας. Ήταν προστάτης του θεατρικού συγγραφέα Μπεν Τζόνσον, ο οποίος έζησε στο σπίτι του για πέντε χρόνια.

 Καταγωγή 
Ήταν ο νεότερος γιος του Εσμέ Στιούαρτ 1ου δούκα του Λένοξ (1542–1583), ενός Γάλλου Σκωτικής καταγωγής και ευνοουμένου του βασιλιά Ιακώβου ΣΤ΄ της Σκωτίας (του οποίου ο πατέρας, Ερρίκος Στιούαρτ λόρδος του Ντάρνλεϊ, ήταν 1ος εξάδελφος), και τής Αικατερίνης ντε Μπαλσάκ (απεβ. μετά το 1630), κόρης του Γκιγιόμ ντε Μπαλσάκ κυρίου του Εντράγκ και τής Λουίζ ντ'Υμιέρ.

 Σταδιοδρομία 
Στις 9 Φεβρουαρίου 1608 έκανε τη μάσκα The Hue and Cry After Cupid στο Παλάτι του Γουάιτχολ ως ζώδιο του ζωδιακού κύκλου, για να εορτάσει τον γάμο τού Τζον Ράμσεϊ υποκόμη Χάντινγκτον με την Ελίζαμπεθ Ράντκλιφ. 

Μετά το tτέλος τού άτεκνου μεγαλύτερου αδελφού του, Λουδοβίκου Στιούαρτ 2ου δούκα του Λένοξ, 1ου δούκα του Ρίτσμοντ (1574–1624), κληρονόμησε τον πατρικό τους τίτλο του δούκα του Λένοξ, καθώς το δουκάτο του Ρίτσμοντ είχε εκλείψει. Ήταν ήδη κόμης του Μαρς (στους ευγενείς τής Αγγλίας) (1619) και βαρόνος Κλίφτον του Λέιτον Μπρόμσγουολντ (συζυγικώ δικαιώματι, jure uxoris).  Είχε γίνει ο 7ος κύριος του Ωμπινύ στη Γαλλία, όταν ο μεγαλύτερος αδελφός του αποποιήθηκε τον τίτλο μετά το τέλος τού πατέρα τους.  

Το 1624, το έτος του τέλους του, χρίστηκε ιππότης του Τάγματος Περικνημίδος.

 Οικογένεια 
Το 1609 νυμφεύτηκε την Κάθριν Κλίφτον, 2η βαρόνη Κλίφτον, με την οποία απέκτησε έντεκα παιδιά, 3α εξαδέλφια τού βασιλιά Καρόλου Α΄, πολλά από τα οποία πολέμησαν και απεβίωσαν στον Αγγλικό Εμφύλιο Πόλεμο: 

μικρογραφία|Δύο από τους νεότερους γιους του 3ου δούκα του Λένοξ, οι οποίοι, μαζί με τον μεγαλύτερο αδελφό τους λόρδο Γεώργιο Στιούαρτ, απεβίωσαν νέοι άνδρες κατά τη διάρκεια του Εμφυλίου Πολέμου, υποστηρίζοντας τη μερίδα των Βασιλικών. Αριστερά : λόρδος Ιωάννης Στιούαρτ (1621–1644), απεβ. σε ηλικία 23 ετών. Δεξιά: λόρδος Μπέρναρντ Στιούαρτ (1623–1645), απεβ. σε ηλικία 22 ετών. Ο λόρδος Ιωάννης Στιούαρτ και ο αδελφός του, λόρδος Μπέρναρντ Στιούαρτ, π. 1638, από τον σερ Άντονι βαν Ντάικ, Εθνική Πινακοθήκη, Λονδίνο.

 Γιοι 
 Ιάκωβος Στιούαρτ, 4ος δούκας του Λένοξ, 1ος δούκας του Ρίτσμοντ (1612 – 1655), μεγαλύτερος γιος και κληρονόμος. Διέμεινε στο Κόμπαμ Χολ στο Κεντ (παραχωρήθηκε το 1606 στον θείο του Λουδοβίκο Στιούαρτ, 2ο δούκα του Λένοξ, 1ο δούκα του Ρίτσμοντ (1574–1624), από τον 2ο εξάδελφό του βασιλιά Ιάκωβο ΣΤ΄ και Α΄) και υπηρέτησε ως Λόρδος Φύλακας των Πέντε Λιμένων, με έδρα το Κάστρο του Ντόβερ στο Κεντ.
 Ερρίκος Στιούαρτ, 8ος κύριος του Ωμπινύ (1616 – 1632). Σπούδασε στην πόλη Μπουρζ (πρωτεύουσα της πρώην επαρχίας Μπερύ, στην οποία βρισκόταν το Ωμπινύ) και αργότερα στο Παρίσι, και στη συνέχεια επισκέφθηκε τη Βενετία με τον πολιτικό Ρίτσαρντ Γουέστον, 1ο κόμη του Πόρτλαντ (πατέρα τού συζύγου τής αδελφής του), όπου απεβίωσε σε ηλικία 17 ετών, και τάφηκε στην εκκλησία του Αγίου Ιωάννη του Παύλου στη Βενετία. 
 Φράνσις Στιούαρτ (1616 – 1617), απεβ. σε βρεφική ηλικία.
 Γεώργιος Στιούαρτ, 9ος κύριος του Ωμπινύ (1618 – 1642), σκοτώθηκε σε ηλικία 24 ετών πολεμώντας για τον βασιλικό σκοπό στον Αγγλικό Εμφύλιο Πόλεμο. Νυμφεύτηκε την Κάθριν Χάουαρντ (θ. 1650), κόρη του Θεόφιλου Χάουαρντ, 2ου κόμη του Σάφολκ, με τον οποίο απέκτησε τον Κάρολο Στιούαρτ, 3ο δούκα του Ρίτσμοντ, 6ο δούκα του Λένοξ (1638–1672), του Κόμπαμ Χολ και του Ρίτσμοντ Χάουζ στο Λονδίνο, τον τελευταίο στην εξ αρρενογονίας γραμμή των Στιούαρτ του Ωμπινύ, ο οποίος ήταν κληρονόμος της βρέφους 1ης εξαδέλφης τού Εσμέ Στιούαρτ, 2ου δούκα του Ρίτσμοντ, 5ου δούκα του Λένοξ (1649–1660), γιου και κληρονόμου του Ιακώβου Στιούαρτ, 1ου δούκα του Ρίτσμοντ, 4ου δούκα του Λένοξ (1612–1655), του Κόμπαμ Χολ.
 Λουδοβίκος Στιούαρτ, 11ος κύριος του Ωμπινύ (1619 -; 1665), ο οποίος λίγο πριν το τέλος του έγινε καρδινάλιος· 
 λόρδος Ιωάννης Στιούαρτ (1621 – 1644) σκοτώθηκε σε ηλικία 23 ετών, άγαμος, πολεμώντας για τον βασιλικό σκοπό στον Αγγλικό Εμφύλιο Πόλεμο.
 λόρδος Βερνάρδος Στιούαρτ (1623 - 1645) σκοτώθηκε σε ηλικία 22 ετών, άγαμος, πολεμώντας για τον βασιλικό σκοπό στον Αγγλικό Εμφύλιο Πόλεμο. Για τις πολεμικές του υπηρεσίες, επρόκειτο να χριστεί κόμης του Λίτσφιλντ, αλλά απεβίωσε πριν ολοκληρωθούν οι τυπικές διαδικασίες, και ο τίτλος απονεμήθηκε στον ανιψιό του Κάρολο Στιούαρτ (1638–1672), αργότερα 3ο δούκα του Ρίτσμοντ, 6ο δούκα του Λένοξ.

 Κόρες 
 Ελίζαμπεθ Στιούαρτ (1610 – 1674), παντρεύτηκε τον Χένρι Χάουαρντ, 22ο κόμη του Άρουντελ.
 Άννα Στιούαρτ (1614 – 1646), παντρεύτηκε τον Άρτσιμπαλντ Ντάγκλας, κόμη του Άνγκους.
 Φράνσις Στιούαρτ (1617 – 1694), παντρεύτηκε τον Τζέρομ Γουέστον, 2ο κόμη του Πόρτλαντ.
 Μάργκαρετ Στιούαρτ (1618 – 1618), η οποία απεβίωσε νέα.

 Τέλος και ταφή 
Απεβίωσε στις 30 Ιουλίου 1624 στο Κίρμπι Χολ του Νορθάμπτονσαϊρ από «κηλιδωτή ουρολοίμωξη».  Τάφηκε στις 6 Αυγούστου 1624 στο αβαείο του Γουέστμινστερ,  στον Θόλο του Ρίτσμοντ στο νοτιοανατολικό αψιδωτό παρεκκλήσιο του Παρεκκλησίου του βασιλιά Ερρίκου Ζ΄  (ο ίδιος πρώην κόμης του Ρίτσμοντ).

Παραπομπές

 Εξωτερικοί σύνδεσμοι 


Κατηγορία:Τάγμα της Περικνημίδας
Κατηγορία:Οίκος των Στιούαρτ